Maxsus effekt. Maxsus effekt () — kinematografiya va televideniye texnologiyasi; teatr, kino, televideniye, videooʻyin, simulyator sanoatida virtual dunyo yaratish imkonini beruvchi optik illyuziya yoki tryuk. Maxsus effektlar asosan ikki guruhga boʻlinadi: mexanik va vizual. Birinchi guruhga pirotexnika, animatronika, maxsus grim, yasama atmosfera jarayonlarini (shamol, yomgʻir, tuman, qor va boshqalar) yaratish kiradi. Ikkinchi guruhga esa kombinatsiyalangan syomka va kompyuter grafikasi kiradi.